ദശശ്ലോകി
<div class="prose">
<poem>   
ന ഭൂമിർന തോയം നതേജോ ന വായുഃ
ന ഖം നേന്ദ്രിയം വാന തേഷാംസമൂഹഃ   
അനേകാന്തികത്വാത് സുഷുപ്ത്യേകസിദ്ദഃ
തദേകോഽവശിഷ്ടഃ ശിവഃകേവലോഽഹം       

ന വർണാ ന വർണാശ്രമാചാരധർമാ
ന മേ ധാരണാധ്യാനയോഗാദയോപി   
അനാത്മാശ്രയാഹംമമാധ്യാസഹാനാത്
തദേകോഽവശിഷ്ടഃ ശിവഃകേവലോഽഹം       

ന മാതാ പിതാ വാ നദേവാ ന ലോകാ
ന വേദാ നയജ്ഞാ ന തീർഥബ്രുവന്തി   
സുഷപ്തൗനിരസ്താതിശൂന്യാത്മകത്വാത്
തദേകോഽവശിഷ്ടഃ ശിവഃകേവലോഽഹം       

ന സാഖ്യം നശൈവം നതത്പാഞ്ചരാത്രം
ന ജൈനം ന മീമാംസകാദേർമതം വാ   
വിശിഷ്ടാനുഭൂത്യാ വിശുദ്ധാത്മകത്വാത്
തദേകോഽവശിഷ്ടഃ ശിവഃകേവലോഽഹം       

ന ചോർധ്വനചാധോ നചാന്തർനബാഹ്യം
ന മധ്യം ന തിര്യം ̐ ന പൂർവാഽപരാദിക്   
വിയദ്വ്യാപകത്വാദഖണ്ഡൈകരൂപഃ
തദേകോഽവശിഷ്ടഃ ശിവഃ കേവലോഽഹം       
  
ന ശുക്ലം ന കൃഷ്ണം നരക്തം നപീതം
ന കുബ്ജം ന പീനം നഹ്രസ്വം നദീർഘം   
അരൂപം തഥാ ജ്യോതിരാകാരകത്വാത്
തദേകോഽവശിഷ്ടഃ ശിവഃ കേവലോഽഹം       

ന ശാസ്താ ന ശാസ്ത്രം ന ശിഷ്യോ ന ശിക്ഷാ
ന ച ത്വം ന ചാഹം ന ചായം പ്രപഞ്ചഃ   
സ്വരൂപാവബോധോ വികൽപാസഹിഷ്ണുഃ
തദേകോഽവശിഷ്ടഃ ശിവഃ കേവലോഽഹം       

ന ജാഗ്രൻ ന മേ സ്വപ്നകോ വാ സുഷുപ്തിഃ
ന വിശ്വൗ ന വാ തൈജസഃ പ്രാജ്ഞകോ വാ   
അവിദ്യാത്മകത്വാത് ത്രയാണം തുരീയഃ
തദേകോഽവശിഷ്ടഃ ശിവഃ കേവലോഽഹം       

അപി വ്യാപകത്വാത് ഹിതത്വപ്രയോഗാത്
സ്വതഃ സിദ്ധഭാവാദനന്യാശ്രയത്വാത്   
ജഗത് തുച്ഛമേതത് സമസ്തം തദന്യത്
തദേകോഽവശിഷ്ടഃ ശിവഃ കേവലോഽഹം       

ന ചൈകം തദന്യദ് ദ്വിതീയം കുതഃ സ്യാത്
ന കേവലത്വം ന ചാഽകേവലത്വം   
ന ശുന്യം ന ചാശൂന്യമദ്വൈതകത്വാത്
കഥം സർവവേദാന്തസിദ്ധം ബ്രവീമി    

ശങ്കരാചാര്യരുടെ കൃതികൾ
സംസ്കൃതം
ശിവസ്തോത്രങ്ങൾ